জশপুর রাজ্য

জশপুর রাজ্য, (যা যশপুর নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ জশপুর নগরটি ছিল এই রাজ্যের রাজধানী ‌ও প্রশাসনিক সদর দপ্তর। শাসকরা ছিলেন চৌহান রাজবংশের রাজপুত।

ভারতের স্বাধীনতা লাভের পর জশপুর রাজ্যের সাথে অন্যান্য দেশীয় রাজ্য যেমন রায়গড়, সক্তী, সারণগড় এবং উদয়পুর রাজ্য একত্রিত করে মধ্যপ্রদেশ রাজ্যের অন্তর্গত রায়গড় জেলা গঠন করা হয়।Publication by Gokhale Institute of Politics and Economics – 1973– Issue 61 – Page 346 মধ্যপ্রদেশ রাজ্য ভেঙে নতুন রাজ্য সৃষ্টি হলে রায়গড় জেলাটি নবগঠিত ছত্তিশগড় রাজ্যের অন্তর্ভুক্ত হয়।

ইতিহাস
মুঘল সাম্রাজ্যের সময়কালে জশপুর রাজ্যের অঞ্চল স্থানীয় ডোম রাজবংশের দ্বারা শাসিত হতো। রাজপুতানার বাঁশওয়াড়া থেকে আগত এক সূর্যবংশীয় রাজার পুত্র সুজন রায় এই অঞ্চলে আসেন এবং দেখেন যে রাজ্যের জনগণ তাদের শাসক রাইভন ডোমের উপর সন্তুষ্ট নন। এই সমস্যা নিষ্পত্তির লক্ষ্যে রাজকুমার সুজন ডোম রাজার বিরুদ্ধে বিদ্রোহ ঘোষণা করেন এবং তাকে যুদ্ধে পরাজিত করে ওই অঞ্চলে নিজের রাজত্ব স্থাপন করেন। 

জশপুরে পরবর্তী শাসকরা বার্ষিক ২১ টি মহিষের পরিবর্তে নাগপুরের ভোঁসলেদের সামন্ত রাজ্যে পরিণত হয়। ১৮১৮ খ্রিস্টাব্দের পূর্ব পর্যন্ত ভোঁসলেরা এই সামন্ত রাজ্যটিকে প্রশাসনিকভাবে সরগুজা রাজ্যের অন্তর্ভুক্ত করে রেখেছিলেন। এরপর ইঙ্গ-মহীশূর যুদ্ধের ফলশ্রুতি অনুসারে এটি ব্রিটিশদের করদ রাজ্যে পরিণত হয়। Malleson, G. B.: An historical sketch of the native states of India, London 1875, Reprint Delhi 1984

জশপুর ছিল পূর্বাঞ্চলীয় রাজ্য এজেন্সির অন্তর্ভুক্ত একটি দেশীয় রাজ্য। রাজ্যটির শেষ শাসক ১৯৪৮ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যোগ দেওয়ার সম্মতিপত্র স্বাক্ষর করেন। Rajput Provinces of India – Jashpur (Princely State)

শাসকবর্গ
জশপুর রাজ্যের শাসকরা রাজা উপাধিতে ভূষিত হতেন। Princely States of India  A-J

রাজা
.... – ১৮১৩             রাজা রঞ্জিত সিংহ
১৮১৩ – ১৮২৬              ....
১৮২৬ – ১৮..               রাজা রাম সিংহ
২৪ অক্টোবর ১৮৪৫ – ১৯০০        রাজা প্রতাপ নারায়ণ সিংহদেও বাহাদুর
এপ্রিল ১৯০০ – ১৯২৪           রাজা বিশনপ্রতাপ সিংহদেও
১৯২৪ – ১৯২৬               রাজা দেবশরণ সিংহদেও
 ৮ ফেব্রুয়ারি ১৯২৬ – ১৯৮২     রাজা বিজয়ভূষণ সিংহদেও
 ২৪ ফেব্রুয়ারি ১৯৪৮ - ২৪ ফেব্রুয়ারি ১৯৭৬ রাজা উপেন্দ্র সিংহ জুদেও
 রাজ্যসভার প্রধান রাজা রণবিজয় প্রতাপ সিংহ জুদেও জশপুর রাজ্যের রাজপরিবারের সদস্য৷ তিনি ১৯৬৯ খ্রিস্টাব্দে জন্মগ্রহণ করে৷ তার দুই পুত্রের মধ্যে যুবরাজ যশপ্রতাপ সিংশ জুদেও জ্যেষ্ঠ৷ তার পিত্রানুজ কুমার দিলীপ সিংহ জুদেও বাজপেয়ী সরকাারের সময়ে কেন্দ্রীয় মন্ত্রী ছিলেন৷

তথ্যসূত্র

বিষয়শ্রেণী:ছত্তিশগড়ের ইতিহাস
বিষয়শ্রেণী:ছত্তিসগড়ের দেশীয় রাজ্য
বিষয়শ্রেণী:জশপুর জেলা
বিষয়শ্রেণী:ভারতের দেশীয় রাজ্য
বিষয়শ্রেণী:রাজপুত
বিষয়শ্রেণী:১৮শ শতাব্দীতে ভারতে প্রতিষ্ঠিত
বিষয়শ্রেণী:১৯৪৮-এ ভারতে বিলুপ্ত